El text parla sobre el tema Religió?
Dusai, també Durall, i amb poca freqüència Durai, d'Usall o d'Usai, fou un llinatge de ciutadans honrats de Barcelona.
El llinatge probablement és originari de Sant Cristòfol d'Usall (Pla de l'Estany) i es va establir al barri de Santa Maria del Mar, a Barcelona. Des de la fi del segle XIII formà part de l'oligarquia urbana barcelonina, molts dels seus membres van adquirir el rang de ciutadans honrats i van estar vinculats als negocis i a la banca i més endavant, ja al segle XV, a l'estament militar. La successió ininterrompuda comença amb Guillem Pere Dusai, establert al carrer de Montcada, i seria el seu fill, Guillem Pere Dusai i Marquet, el primer que va accedir al càrrec de conseller de Barcelona el 1283.Al segle XV, Pere Dusai, fill de Pere Dusai i de Pol, va ser un destacat membre de la Biga, tant a la Generalitat com a la Casa de la Ciutat, on va ocupar importants càrrecs. Casat amb la seva cosina Constança, filla de Galceran Dusai, conseller primer de Barcelona el 1477, el qual va obtenir el privilegi de cavaller de Ferran II. Fill de Pere Dusai fou Joan Dusai i Durall, que fou jurista i virrei de Ferran II a Sardenya entre 1491 i 1507.Altres membres de la família van destacar els següents segles, com el poeta Galceran Durall i d'Aguilar (m. ca. 1586) o Francesc Fèlix de Dusai i de Fiveller (1730-1793), seguidor del corrent il·lustrat barceloní i lligat al foment de la indústria d'indianes. El 1796 s'atorgà al químic Francesc de Paula de Dusai i de Marí el marquesat de Monistrol d'Anoia, que després passà a la seva filla Maria Francesca de Dusai i de Fiveller i, posteriorment, al fill d'aquesta, Josep M. Escrivà de Romaní i Dusai.

La família tingué la residència en la Casa Dusai del carrer de Regomir de Barcelona, enderrocada el 1855 i, posteriorment, en el palau de Torreblanca de Sant Just Desvern, també desaparegut el 1958.
No.